






CONTRACT DE INTERMEDIERE IMOBILIARĂ
VĂNZARE - FĂRĂ EXCLUSIVITATE -

Nr..........din data de................




1. Părţi

1.1 Societatea AZYMERA SRL, cu sediul în Cluj-Napoca, Str. PROF. NICOLAE MĂRGINEANU, Nr. 35, jud.Cluj, înscrisă în Registrul Comerțului de pe lângă Tribunalul Cluj sub nr. J2010001953128/19.11.2010, având CUI 27725680, cont:RO16BACX0000002786494003 deschis la UniCredit BANK, reprezentată de Mărincean Adriana în calitate de agent imobiliar, numită în continuare AGENȚIA,
 și
1.2  Societatea....................................................SRL, cu sediul în............................., str......................., nr................, jud......................, înscrisă în Registrul Comerțului de pe langă Tribunalul ................sub nr.........................., având CUI.........................,  reprezentată de...........................................,cetațean ................., cu domiciliul în ....................., str. ........................... , nr........, bl......, ap....., CNP.................................., legitimat cu ...., seria......și nr............., eliberat de ..................., la data de .............., e-mail....................................., tel........................, în calitate de.........., numită în continuare CLIENT     

2. Obiect
2.1. Pe baza Ofertei imobiliare a Clientului, prezentul Contract stipulează condiţiile în care Agenţia prestează servicii imobiliare în vederea înstrăinării proprietaţii, precum şi obligaţiile financiare asumate de către Client corelativ acestor servicii. 
2.2. Oferta imobiliară a Clientului se referă la:
(1) descrierea imobilului – Adresa poștală: Loc.                             , str.                                  jud.       , înscris în CF Nr...........................................Loc...................................................Nr.Topo..................................................................
(2) preț solicitat:                           EURO.
(3) alte aspecte …....................................................................................................................................................................................
(4) înscrisuri prezentate de către Client : copie CF □ schite □ contract dobandire copie □ altele ...............................................................

3.     Valabilitate
3.1. Prezentul Contract intră în vigoare şi angajează Părţile semnatare de azi, data semnării, până la data îndeplinirii de către ambele Părţi a tuturor obligaţiilor legal asumate. 
4.    Garanţii
4.1. Clientul declară şi garantează că este îndreptăţit (şi, după caz) legal împuternicit să semneze prezentul Contract, că – deşi a făcut toate diligenţele necesare – nu cunoasţe nici un impediment legal ori de altă natură (de exemplu contractual) care să împiedice perfectarea în condiţii legale a Ofertei sale, că imobilul se află în circuitul civil, nu este se află în litigiu, nu este grevat de sarcini, cu excepţia celor expres mentionate în Ofertă, că solicită serviciile Agenţiei pentru sine și/ sau pentru rudele/ afinii săi până la gradul IV inclusiv, pentru societăţiile comerciale/
4.2. asociaţiile/ organizaţiile de orice fel unde este salariat pe orice funcţie, colaborator pe baza de contract, administrator, asociat/ acţionar.
4.3. Agenţia declară şi garantează că îşi desfăşoară activitatea în conformitate cu legislaţia română incidentă în domeniul tranzacţiilor imobiliare şi este autorizată să presteze serviciile imobiliare ce fac obiect al prezentului Contract. 
5.      Condiţii financiare   
         Părţile au negociat un Comision de 2%  (doi la sută) calculat asupra valorii tranzacţiei imobiliare materializată într-un contract de vânzare-cumpărare, dar nu mai puțin de -                   euro, în cazul unei tranzactii imobiliare cu titlu gratuit (donaţie, comodat, etc)
5.1.    Comisionul, este/ sunt scadent(e) şi trebuie achitat(e) de către Client : 
5.1.1. în oricare din situaţiile în care tranzacţia a fost facilitată în orice fel de către Agenţie prin îndeplinirea oricăreia din obligaţiile stipulate în prezentul Contract;
5.1.2. în termen de 1 zi de la data semnării promisiuni de vânzare-cumpărare, cu plata a min 10% din valoarea imobilului/ convenţiei de înstrăinare/ convenției de cedare a folosinței imobilului;
5.1.3. exclusiv prin virament bancar; în cont: RO16BACX0000002786494003 deschis la UniCredit BANK; 
5.1.4. în echivalent RON la curs BNR din ziua plăţii efective a comisionului (comisioanelor); 
5.2. [bookmark: _Hlk126062326]Dacă Clientul îşi dă acordul asupra unei tranzacţii imobiliare cu titlu gratuit (donaţie, comodat, etc) Comisionul se calculează în raport de cea mai mare valoare indicată în Oferta clientului. 
6.   Drepturi şi obligaţii 
 6.1. Agentia se obligă: (1) să facă toate diligenţele specifice pieţei imobiliare pentru identificarea Terţilor interesaţi de        Oferta clientului; (2) să efectueze o documentare primară privind situaţia juridică şi comercială a imobilului; (3) să propună şi, la cererea Clientului, să organizeze vizitarea imobilului/imobilelor sau prezentarea acestuia/acestora in altă formă (poze, schiţe, descrieri textuale etc); (4) să propună şi, la cererea Clientului, să faciliteze întâlniri/negocieri între Client şi Terţul interesat de Oferta clientului; (5) să asigure asistenţa non-exclusivă a Clientului în vederea încheierii tranzacţiei; (6) să pună la dispoziţia Clientului proiecte de convenţii scrise şi/sau să faciliteze contactul clientului cu experţi tehnici, avocaţi, notari, traducători etc; 
6.2. Agenţia are dreptul: (1) să fie corect informată de Client cu privire la situaţia imobilului / imobilelor inclus(e) în Oferta acestuia, inclusiv asupra viciilor ascunse, prin semnarea prezentului Contract Clientul recunoscând expres că a informat Agenţia doar asupra celor expres menţionate în Oferta imobiliară; (2) să fie prompt informată despre existenţa şi stadiul negocierilor dintre Client şi Terţul interesat de Oferta clientului, ori despre retragerea/modificarea de către Client a Ofertei imobiliare;   (3) să fie invitată cu cel puţin 12 ore anterior întâlnirilor ce au loc în Cluj-Napoca din iniţiativa Clientului sau a Terţului şi cu cel puţin 24 ore anterior întâlnirilor ce au loc în afara Municipiului Cluj Napoca; (4) să încaseze comisionul în condiţiile şi la termenul stipulat în Contract; (5) să emită factură fiscală pe seama Clientului şi/sau a persoanei semnatare a Contractului; (6) să fie despagubită de Client şi/sau persoana semnatară a Contractului pentru întârzierea plăţii comisionului. 
6.3. Clientul şi, în solidar cu acesta, semnatarul Contractului, se obligă : (1) să informeze corect Agenţia cu privire la situaţia imobilului / imobilelor inclus(e) în Oferta sa, sens în care declară că nu are cunoştinţă de existenţa altor sarcini şi vicii decât cele aparente si a celor consemnate în Oferta; (2) să informeze prompt Agenţia despre existenţa şi stadiul negocierilor cu Terţul interesat cunoscut prin intermediul Agenţiei, ori despre retragerea/modificarea Ofertei sale imobiliare; (3) să invite Agenţia la întâlniri / negocieri; (4) să achite comisionul în condiţiile şi la termenul stipulat în Contract; (5) să despăgubească Agenţia pentru întârzierea plăţii comisionului; (6) să participe personal ori să-şi desemneze un reprezentant în toate situaţiile în care, în acord cu Agenţia, au fost organizată vizitarea sau prezentarea în orice mod a imobilului/imobilelor; (7) să comunice Agenţiei o copie a acordului de înstrainare/ a acordului de cedare a folosintei imobilului/ imobilelor. 
6.4.Clientul are dreptul: (1) ca Oferta sa imobiliară să fie inclusă în baza de date a Agenţiei şi să fie prezentată potenţialilor terţi interesaţi; (2) să fie informat de către Agenţie cu privire la eventualele Contraoferte emise de către terţi interesaţi de imobilul / inclus în Oferta imobiliară; (3) să participe la vizitarea imobilului / imobilelor de catre terţii identificaţi de către Agenţie ca fiind interesaţi de Oferta sa imobiliară; (4) să fie asistat în faza negocierii tranzacţiei imobiliare; (5) să-şi retragă sau să modifice Oferta imobiliară cu condiţia informării prompte a Agenţiei; (6) să-i fie comunicată factura fiscală aferentă prestării serviciilor imobiliare.
7. Răspundere contractuală
7.1. Pentru neexecutarea ori executarea necorespunzătoare a obligaţiilor asumate Partea culpabilă datorează Parţii cocontractante daune interese la nivelul prejudiciului cauzat. 
7.2. În cazul în care Clientul nu comunică Agenţiei o copie a convenţiei conform art. 6.3(7) de mai sus, Agenţia este îndreptăţită să calculeze Comisionul majorat în raport de valoarea inclusă  în Oferta Clientului sau Contraoferta Terţului, oricare din aceste valori este mai favorabilă Agenţiei. Prezenta clauză nu decade Agenţia din dreptul de a investiga prin orice mijloace legale şi de a se prevala de adevarata valoare a tranzacţiei dacă această valoare îi este favorabilă.
7.3. Depăşirea cu mai mult de 5 zile calendaristice a termenului de plată, inclusiv în situaţia plăţii parţiale, atrage obligaţia Clientului de a achita penalităţi de 20 Euro/ zi, de la data scadenţei până în a 30 a zi calendaristică de întârziere, şi în continuare penalităţi de 50 Euro/ zi până la data plăţii efective. Penalităţiile contractuale pot depăşi cuantumul sumei datorate la scadenţă. Forţa majoră suspendă executarea obligaţiilor care nu erau scadente la data evenimentului imprevizibil si insurmontabil, cu condiţia notificării scrise prompte. Sunt asimilate forţei majore şi măsurile legislative sau administrative prin care se restrânge sau se împiedică realizarea obiectului prezentului contract.
8. Încetarea contractului
8.1. Prezentul Contract îşi incetează valabilitatea: (1) oricând prin acordul scris al Părţilor; (2) prin revocarea Ofertei imobiliare de către Client în următoarele condiţii cumulative : (a) la data comunicării scrise a revocarii nu există obligaţii scadente faţă de Agenţie, (b) Clientul nu va încheia o tranzaţie imobiliară prin utilizarea în orice fel a oricărei informaţii ce i-a fost comunicată de către Agenţie; (3) la data executării tuturor obligaţiilor asumate; (4) dacă forţa majoră împiedică una din părţi să-şi execute o obligaţie esenţială timp de 3 luni; (5) prin reziliere.
8.2. Rezilierea intervine la cererea Parţii care şi-a îndeplinit ori este gata să-şi îndeplinească obligaţiile asumate, în cazul în care cealaltă Parte nu îşi îndeplineşte ori îşi îndeplineşte necorespunzător obligaţiile contractuale. Rezilierea intervine în puterea unei Notificări scrise, motivată, cu indicarea completă a cauzei rezilierii şi a clauzei contractuale încălcate. În caz de litigiu nu vor putea fi invocate alte motive decât cele expres arătate în cuprinsul Notificarii.
8.3. Încetarea în orice fel a efectelor prezentului Contract nu afectează obligaţiile anterior asumate şi scadente ori curgerea penalităţiilor.  
9. Alte clauze
9.1. Prezentul contract reprezintă menţiunea exclusivă a înţelegerii părţilor şi exclude de la data semnării orice alte înţelegeri anterioare, scrise sau verbale, iar modificări pot interveni prin Act aditional scris.
9.2. Invalidarea ulterioară, din orice motiv, a tranzacţiei intermediată de Agenţie sau neexecutarea, din orice motiv, a obligaţiilor asumate în tranzacţia imobiliară intermediată de Agenţie, nu afectează în nici un fel dreptul Agenţiei la încasarea comisionului, în cazul în care s-a achitat minim 10% ca avans din valoarea tranzacției imobilului. 
9.3. Orice sumă datorată potrivit prezentului Contract este scadentă în ziua împlinirii termenului stipulat, debitorul fiind de drept în întarziere fără a fi necesară punerea în întârziere ori altă formalitate. 
9.4. Orice comunicare în executarea prezentului Contract este valabilă în masura în care poate fi verificată identitatea expeditorului, a datei expedierii şi a datei recepţiei, precum şi conţinutul complet și lizibil al comunicării.
9.5. Orice litigiu privind valabilitatea, executarea ori interpretarea Contractului este de competenţa instanţelor judecătoreşti din Cluj Napoca. 
9.6. Subsemnatul CLIENT îmi exprim acordul și consimt la prelucrarea de date cu caracter personal, GDPR, in conformitate cu prevederile legislației pentru protecția persoanelor cu privire la prelucrarea datelor cu caracter personal și libera circulatie a acestor date, și respectiv cu prevederile legislatiei adiacente. În acest sens, dacă va fi cazul, AGENȚIA va procesa și prelucra, respectiv va stoca datele cu caracter personal cu bună credință, pentru scopuri contractuale și legitime, cu respectarea cerințelor legale și în condiții care să asigure confidențialitatea și securitatea tehnică a datelor. De asemenea, dacă va fi cazul, AGENȚIA va comunica sau va transmite datele cu caracter personal exclusiv în vederea derularii/ finalizării relațiilor contractuale sau în conformitate cu prevederile legale în vigoare, cu maxima diligența, în condiții de confidențialitate și securitate a acestora.






Prezentul Contract a fost încheiat în 2 exemplare originale, la Cluj-Napoca, iar prin semnare fiecare persoană semnatară garantează expres că are dreptul să exprime un consimţământ valabil. 

